rejauldu/bengali-wikipedia huggingface dataset:
ক্যালিফোর্নিয়া বিশ্ববিদ্যালয়, হেস্টিংস কলেজ অফ ল ( হেস্টিংস নামে কম আনুষ্ঠানিকভাবে পরিচিত), ক্যালিফোর্নিয়ার সান ফ্রান্সিস্কোর একটি পাবলিক ল স্কুল।  ক্যালিফোর্নিয়া বিশ্ববিদ্যালয়ের সাথে যুক্ত হলেও, হেস্টিংস সরাসরি ক্যালিফোর্নিয়া বিশ্ববিদ্যালয়ের রিজেন্টস দ্বারা পরিচালিত হয় না।   ইতিহাস  ক্যালিফোর্নিয়ার প্রথম বিচারপতি সেরানাস ক্লিনটন হেস্টিংস দ্বারা ১৮৭৮ সালে প্রতিষ্ঠিত, এটি ক্যালিফোর্নিয়া বিশ্ববিদ্যালয়ের প্রথম আইন স্কুল এবং পশ্চিম আমেরিকাতে প্রতিষ্ঠিত প্রথম আইন স্কুলগুলির পাশাপাশি ক্যালিফোর্নিয়ার প্রাচীনতম আইন স্কুলগুলির মধ্যে একটি ছিল।  হেস্টিংস আমেরিকা যুক্তরাষ্ট্রের কয়েকটি বিশিষ্ট বিশ্ববিদ্যালয়-অনুমোদিত আইন স্কুলগুলির মধ্যে একটি যা বিশ্ববিদ্যালয়ের আন্ডারগ্রাজুয়েট বা অন্যান্য স্নাতকোত্তর প্রোগ্রামগুলির সাথে একটি ক্যাম্পাস ভাগ করে না।  ১৮৭৮ সালে, সেরানাস ক্লিনটন হেস্টিংস এখন যে আইনটি তৈরি করেছেন তার জন্য স্কুল তৈরি করতে ১ লক্ষ ডলার প্রদান করেছিলেন। তিনি ক্যালিফোর্নিয়া বিশ্ববিদ্যালয়ের অধিভুক্ত পৃথক আইনী সংস্থা হিসাবে আইনটির হেস্টিংস কলেজ গঠনের জন্য ২ মার্চ, ১৮৭৮ সালে আইনসভা আইন কার্যকর করার ব্যবস্থা করেছিলেন। স্পষ্টতই এটি বিশ্ববিদ্যালয়ের জৈব আইনের ধারা ৮ এর সাথে সামঞ্জস্যের জন্য উদ্দিষ্ট হয়েছিল, যা রিজেন্টস বোর্ডকে স্ব-স্ব-টেকসই পেশাদার কলেজগুলির সাথে অনুমোদিত করার অনুমতি দিয়েছে। See Cal. Stats., 17th sess., 1867–1868, ch. 244, § 8. এই ফ্যাশনে উপহার দেওয়ার আরও একটি কারণ হ্যাস্টিংস তার উপহারের উপর কিছু শর্ত আরোপ করতে চেয়েছিলেন, যখন "নীতি এবং আইন অনুসারে একটি ফ্রি-গিফ্টকে বিপরীতকরণের শক্তি দ্বারা হেজ করা যায় না।    উল্লেখযোগ্য মানুষ  ইউসি হেস্টিংসের সাথে যুক্ত কয়েকটি উল্লেখযোগ্য লোকের মধ্যে রয়েছেন ক্যালিফোর্নিয়া যুক্তরাষ্ট্রের সিনেটর এবং ২০২০ ভাইস প্রেসিডেন্ট পদপ্রার্থী প্রার্থী কমলা হ্যারিস, ক্যালিফোর্নিয়া সুপ্রিম কোর্টের প্রাক্তন সহযোগী বিচারপতি মারভিন ব্যাকস্টার, ক্যালিফোর্নিয়া সুপ্রিম কোর্টের সহযোগী বিচারপতি ক্যারল করিগান, ক্যালিফোর্নিয়ার সুপ্রিম কোর্টের প্রাক্তন সহযোগী বিচারপতি উইলি ম্যানুয়েল (  এবং সেই আদালতে দায়িত্ব পালন করার জন্য প্রথম আফ্রিকান আমেরিকান বিচারপতি), ক্যালিফোর্নিয়ার উত্তর জেলা জন্য মার্কিন জেলা আদালতের মার্কিন জেলা জজ এডওয়ার্ড ডেভিলা, ক্যালিফোর্নিয়ার পূর্বাঞ্চলীয় জেলা লরেন্স জে ওনিলের ইউএস জেলা আদালতের চিফ ইউএস জেলা জজ।  , নেভাদারার গভর্নর রিচার্ড ব্রায়ান, ফক্স নিউজ অ্যাঙ্কর গ্রেগ জারেট, প্রাক্তন মার্কিন কংগ্রেস সদস্য চিপ পাশায়ান, মার্কিন কংগ্রেস মহিলা জ্যাকি স্পিয়ার, সান ফ্রান্সিসকো পাবলিক ডিফেন্ডার জেফ অ্যাডাচি, শার্প ইমেজের প্রতিষ্ঠাতা রিচার্ড থ্যালহিমার এবং সান ফ্রান্সিসকোর প্রথম আফ্রিকান আমেরিকান মেয়র উইলি ব্রাউন ।   তথ্যসূত্র   বিষয়শ্রেণী:ক্যালিফোর্নিয়া বিশ্ববিদ্যালয় বিষয়শ্রেণী:১৮৭৮-এ প্রতিষ্ঠিত শিক্ষাপ্রতিষ্ঠান
সৈয়দ মাহমুদ হোসেন (জন্ম ৩১ ডিসেম্বর ১৯৫৪) একজন বাংলাদেশী আইনজীবী ও বিচারক, যিনি বাংলাদেশের ২২তম প্রধান বিচারপতি হিসেবে দায়িত্ব পালন করেছেন। তিনি ২০২১ সালের ৩০ শে ডিসেম্বর অবসরে যান।   জন্ম ও পরিচয়  বিচারপতি সৈয়দ মাহমুদ হোসেন ১৯৫৪ সালের ৩১ ডিসেম্বর কুমিল্লা জেলার নাঙ্গলকোট উপজেলার দৌলখাঁড় ইউনিয়নের, দেওভান্ডার গ্রামে জন্মগ্রহণ করেন।তার বাবা সৈয়দ মুস্তফা আলী ছিলেন কুমিল্লা জেলা আদালতের একজন প্রথিতযশা আইনজীবী। তাঁর মায়ের নাম বেগম কাওসার জাহান।   শিক্ষাজীবন  সৈয়দ মাহমুদ হোসেন কুমিল্লা জিলা স্কুল থেকে ১৯৭২ সালে সেকেন্ডারি স্কুল সার্টিফিকেট, কুমিল্লা ভিক্টোরিয়া কলেজ থেকে ১৯৭৪ সালে এইচএসসি এবং ১৯৭৬ সালে চট্টগ্রাম বিশ্ববিদ্যালয়ের অধীনে স্নাতক ও ১৯৮০ সনে একই বিশ্ববিদ্যালয়ের অধীনে কুমিল্লা আইন কলেজ থেকে এলএল.বি ডিগ্রি অর্জন করেন। পরবর্তীতে তিনি লন্ডন বিশ্ববিদ্যালয়ের স্কুল অব ওরিয়েন্টাল আফ্রিকান স্টাডিজ এবং ইনস্টিটিউট অব অ্যাডভান্সড লিগ্যাল স্টাডিজ থেকে আইন পেশার ব্যবহারিক ও পেশাগত বিষয়সমূহের উপর উচ্চতর প্রশিক্ষণ সম্পন্ন করেন।    কর্মজীবন   ১৯৮১ সালে আইনজীবী হিসেবে তালিকাভুক্ত হয়ে তিনি তাঁর পিতার সাহচর্যে কুমিল্লা জেলা ও দায়রা জজ আদালতে আইন পেশা পরিচালনা শুরু করেন। পরবর্তীতে তিনি ১৯৮৩ সালে সুপ্রিম কোর্টের হাইকোর্ট বিভাগে অ্যাডভোকেট হিসেবে অন্তর্ভুক্ত হন। ১৯৯৯ সালে তিনি ডেপুটি অ্যাটর্নি জেনারেল হিসেবে নিয়োগ পান। সৈয়দ মাহমুদ হোসেন ২০০১ সালের ২২ ফেব্রুয়ারি হাইকোর্ট বিভাগের অতিরিক্ত বিচারপতি হিসেবে এবং এর দুই বছর পর ২০০৩ সালের ২২ ফেব্রুয়ারি একই বিভাগের স্থায়ী বিচারপতি হিসেবে নিয়োগ পান।২০১১ সালের ২৩ ফেব্রুয়ারি তিনি আপীল বিভাগের বিচারপতি হিসেবে নিয়োগ পান। সৈয়দ মাহমুদ হোসেন দু’বার বাংলাদেশের জাতীয় নির্বাচন কমিশন গঠনের জন্য গঠিত সার্চ কমিটির চেয়ারম্যান ছিলেন। ২০১৮ সালের ৩ ফেব্রুয়ারি তিনি বাংলাদেশের প্রধান বিচারপতি হিসেবে শপথ গ্রহণ করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৪-এ জন্ম বিষয়শ্রেণী:বাংলাদেশের প্রধান বিচারপতি বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী বিষয়শ্রেণী:কুমিল্লা জেলার ব্যক্তি বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২১শ শতাব্দীর বাংলাদেশী আইনজীবী
বিগ বস ২ ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের দ্বিতীয় মৌসুম ছিল। এন্ডেমল শাইন ইন্ডিয়া দ্বারা প্রযোজিত এই মৌসুমটি ২০০৭ সালের ১৭ই আগস্ট তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯৭ দিনের যাত্রা শেষে ২০০৭ সালের ২২শে নভেম্বর তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। ভারতীয় অভিনেত্রী শিল্পা শেট্টি এই মৌসুমের উপস্থাপনা করেছেন।  ১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় মডেল আশুতোষ কৌশিক জয়লাভ করেছেন, অন্যদিকে রাজা চৌধুরী প্রথম রানার-আপ হয়েছেন। এছাড়াও জুলফি সৈয়দ এবং রাহুল মহাজন ফাইনালে পৌঁছেছিলেন।  বিন্যাস বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।  বাসিন্দা  স্থান  বাসিন্দা  পেশা      অবস্থা  ১  আশুতোষ কৌশিক  মডেল  দিন ১  দিন ৯০   দিন ৯০  দিন ৯৭   ২  রাজা চৌধুরী  অভিনেতা  দিন ১  দিন ৯০   দিন ৯০  দিন ৯৭   ৩  জুলফি সৈয়দ  মডেল ও অভিনেতা  দিন ১  দিন ৯০   দিন ৯০  দিন ৯৭   ৪  রাহুল মহাজন  রাজনীতিবিদ  দিন ১  দিন ৯০   দিন ৯০  দিন ৯৩   ৫  মনিকা বেদী  অভিনেত্রী  দিন ১  দিন ১৯   দিন ৪৯  দিন ৮৯   ৬  ডায়না হেইডেন  মডেল  দিন ১  দিন ৭৮   ৭  দেবজিৎ সাহা  সঙ্গীতশিল্পী  দিন ১  দিন ৭০   ৮  এহসান কুরেশি  কৌতুকাভিনেতা  দিন ১  দিন ৬৩   ৯  পায়েল রোহাতগি  মডেল ও অভিনেত্রী  দিন ১  দিন ৫৪   ১০  সম্ভাবনা শেঠ  অভিনেত্রী  দিন ১  দিন ৪৭   ১১  আলিনা ওয়াদিওয়ালা  মডেল  দিন ১  দিন ৩৩   ১২  কেতকি দাভে  অভিনেত্রী  দিন ১  দিন ২৬   ১৩  রাখি ভিজন  অভিনেত্রী  দিন ১  দিন ১২   ১৪  সঞ্জয় নিরুপম  রাজনীতিবিদ  দিন ১  দিন ৭   ১৫  জেড গুডি  টেলিভিশন অনুষ্ঠানের প্রতিযোগী  দিন ১  দিন ২    তথ্যসূত্র  বহিঃসংযোগ     বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম বিষয়শ্রেণী:২০০৭-এ ভারতীয় টেলিভিশন মৌসুম বিষয়শ্রেণী:কালার্স টিভির মৌলিক অনুষ্ঠান
আনসার আহমেদ (১৯৪৭-২০১৪) বাংলাদেশের জাতীয় পার্টির রাজনীতিবিদ ও কুমিল্লা-৮ (বরুড়া) আসনের সাবেক সাংসদ। তিনি ১৯৮৬ ও ১৯৮৮ সালের নির্বাচনে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  আনসার আহমেদ ১৯৪৭ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুমিল্লা জেলায় জন্মগ্রহণ করেন। কুমিল্লা পৌরসভার প্রথম মুসলমান চেয়ারম্যান কংগ্রেস সংগঠক, ব্রিটিশ বিরোধী আন্দোলনের নেতা প্রয়াত হাজী তারু মিয়ার তৃতীয় ছেলে তিনি।   রাজনৈতিক ও কর্মজীবন  আনসার আহমেদ বাবার পথ ধরেই রাজনীতির সাথে যুক্ত হন। তিনি ১৯৬৫ সালে ছাত্র ইউনিয়নের রাজনীতির সাথে যুক্ত হন। ১৯৬৯ সালে ছাত্রলীগে যোগ দিয়ে বৃহত্তর কুমিল্লা জেলা ছাত্রলীগের সভাপতি নির্বাচিত হন। ঊনসত্তরের গণঅভ্যুত্থানে সক্রিয় ভূমিকা রাখেন। ১৯৭১ সালে মুক্তিযুদ্ধ কালিন সময়ে ভারতের মেলাঘরে অবস্থিত ইয়ূথ ক্যাম্পের পলিটেক্যাল মটিভেটরের দায়িত্ব পালন করেন তিনি। মুক্তিযুদ্ধের সময় তিনি সাপ্তাহিক প্রতিনিধি নামে একটি পত্রিকাও প্রকাশ করতেন। দেশ স্বাধীনের পর জাসদের রাজনীতির সাথে যুক্ত হন। এরশাদ ক্ষমতায় আসলে তিনি জাতীয় পার্টিতে যোগদেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে সংসদ সদস্য নির্বাচিত হয়েছিলেন। ১৯৯০ সালে কুমিল্লা জেলা পরিষদের চেয়ারম্যান হিসেবে নয় মাস দায়িত্ব পালন করেন।   মৃত্যু  আনসার আহমেদ ২৪ জুন ২০১৪ সালে ঢাকার শমরিতা হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:২০১৪-এ মৃত্যু বিষয়শ্রেণী:কুমিল্লা জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জীবিত ব্যক্তি
ফিদেল হেন্ডারসন এডওয়ার্ডস (; জন্ম: ৬ ফেব্রুয়ারি, ১৯৮২) বার্বাডোসের সেন্ট পিটার এলাকয় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ বোলার। ডানহাতি ফাস্ট বোলিংয়ের পাশাপাশি ডানহাতে ব্যাটিংয়েও পারদর্শী তিনি। অস্ট্রেলিয়ার বিখ্যাত ফাস্ট বোলার জেফ থমসনের বোলিংয়ের প্রতিচ্ছবি তার মধ্যে দেখা যায়। ঘরোয়া প্রথম-শ্রেণীর ক্রিকেটে বার্বাডোসের প্রতিনিধিত্ব করছেন। এছাড়াও, ডেকান চার্জার্স, সিডনি থান্ডার, খুলনা রয়েল বেঙ্গলস, রংপুর রাইডার্স, রাজস্থান রয়্যালস দলেও খেলেছেন ফিদেল এডওয়ার্ডস। বার্বাডোসে তার ক্লাব দল হচ্ছে ওয়াইএমপিসি।   খেলোয়াড়ী জীবন  ১ ফেব্রুয়ারি, ২০০২ তারিখে উইনওয়ার্ড আইল্যান্ডসের বিপক্ষে তার প্রথম-শ্রেণীর ক্রিকেটে অভিষেক হয়। প্রথম ইনিংসে টিনো বেস্টের সাথে বোলিং উদ্বোধনে নামেন। খেলায় তিনি জুনিয়র মারে’র একমাত্র উইকেটটি দখল করেছিলেন। বার্বাডোসের পক্ষে প্রথম-শ্রেণীর ক্রিকেটে মাত্র এক খেলায় অংশগ্রহণের পর অনুশীলনীমূলক খেলায় ব্রায়ান লারা’র নজর কাড়েন। এরফলে ২৭ জুন, ২০০৩ তারিখে সফরকারী শ্রীলঙ্কা দলের বিপক্ষে টেস্টে অভিষেক ঘটে তার। টেস্ট জীবন চমৎকারভাবে শুরু হলেও আঘাতপ্রাপ্তি তার জীবনে নিত্যসঙ্গী। ২০০৯ সালে আইসিসি বিশ্ব টুয়েন্টি২০ প্রতিযোগিতায় তাকে পুনরায় পিঠের ব্যথায় আক্রান্ত করে। ফলে ২০১১ সাল পর্যন্ত দলের বাইরে অবস্থান করতে হয়েছে।  ২০০৩-এর মাঝামাঝি সময়ে টিনো বেস্ট, পেড্রো কলিন্স, কোরি কলিমোর, ভ্যাসবার্ট ড্রেকস, ইয়ান ব্রাডশ’য়ের ন্যায় ক্রিকেটারদের ভীড়ে তাকে তুমুল প্রতিদ্বন্দ্বিতায় অবতীর্ণ হতে হয়েছে। ঐ খেলায় তিনি ৫ রানে অপরাজিত ছিলেন। কিন্তু বোলিংয়ে ৫/৩৬ ও ১/৫৪ লাভ করে ওয়েস্ট ইন্ডিজের জয়ে ভূমিকা রাখেন।  হারারেতে স্বাগতিক জিম্বাবুযের বিপক্ষে তার ওডিআই অভিষেকে নিজস্ব সেরা ৬/২২ লাভ করেন যা জানুয়ারি, ২০১৫ পর্যন্ত একমাত্র খেলোয়াড় হিসেবে ৬-উইকেট প্রাপ্তি ছিল। পরবর্তীতে ঐ সফরে তার আঘাতপ্রাপ্তি পুনরায় বাঁধার কারণ হয়ে দাঁড়ায়। এরফলে দক্ষিণ আফ্রিকায় চার টেস্টে অংশ নিয়ে ৬৪৮ রান দিয়ে তিনি মাত্র ৮ উইকেট পান।  ওয়েস্ট ইন্ডিজ ক্রিকেট দলের অন্যতম সদস্য পেড্রো কলিন্স সম্পর্কে তার সৎ ভাই। ৬ ফেব্রুয়ারি, ২০০৯ তারিখ আইপিএলের নিলামে ডেকান চার্জাসের সাথে ১৫০,০০০ ডলারের বিনিময়ে চুক্তিবদ্ধ হন।   তথ্যসূত্র    আরও দেখুন   গর্ডন গ্রীনিজ  ক্রিস গেইল  ২০১২-১৩ ওয়েস্ট ইন্ডিজ ক্রিকেট দলের বাংলাদেশ সফর  আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা  একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা   বহিঃসংযোগ   বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার বিষয়শ্রেণী:একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:ডেকান চার্জার্সের ক্রিকেটার বিষয়শ্রেণী:ডলফিন্সের ক্রিকেটার বিষয়শ্রেণী:ত্রিনবাগো নাইট রাইডার্সের ক্রিকেটার বিষয়শ্রেণী:বার্বাডোসের ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:রংপুর রাইডার্সের ক্রিকেটার বিষয়শ্রেণী:লিও লায়ন্সের ক্রিকেটার বিষয়শ্রেণী:হ্যাম্পশায়ারের ক্রিকেটার বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:সিডনি থান্ডারের ক্রিকেটার বিষয়শ্রেণী:সেন্ট লুসিয়া কিংসের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:জ্যামাইকা তালাওয়াসের ক্রিকেটার
শামসুদ্দীন আহমেদ (১৮৮৯ – ৭ জুন ১৯৮৭) ছিলেন একজন খ্যাতনামা বাঙালি প্রত্নতত্ত্ববিদ ও লিপিতত্ত্ববিদ। তিনি মুসলিম শাসনামলের বাংলা লিপিমালা ও মুদ্রা বিষয়ে তাঁর তাৎপর্যপূর্ণ অবদানের জন্য সুপরিচিত। ভারতীয় জাদুঘর, করাচি প্রত্নতত্ত্ব বিভাগ এবং বরেন্দ্র গবেষণা জাদুঘরের সঙ্গে তাঁর কাজ মুসলিম ভারতের ইতিহাস গবেষণায় গুরুত্বপূর্ণ অবদান রেখেছে।   প্রারম্ভিক জীবন ও শিক্ষা  শামসুদ্দীন আহমেদ ১৮৮৯ সালে মুর্শিদাবাদ জেলার দেওয়ানপাড়ায় জন্মগ্রহণ করেন। তিনি ১৯০৫ সালে রাজশাহী সরকারি মাদ্রাসা থেকে জুনিয়র ও ১৯০৯ সালে সিনিয়র মাদ্রাসা পরীক্ষায় উত্তীর্ণ হন। ১৯১১ সালে মাধ্যমিক স্কুল সার্টিফিকেট এবং ১৯১৪ সালে উচ্চ মাধ্যমিক স্কুল সার্টিফিকেট পাস করেন। তিনি ১৯২২ সালে বিএ এবং ১৯২৫ সালে আরবি বিষয়ে এমএ ডিগ্রি অর্জন করেন।   কর্মজীবন  তিনি ১৯২৭ সালে ভারতীয় জাদুঘরে সহকারী কিউরেটর পদে যোগদান করেন। পরবর্তীতে তিনি সহকারী সুপারিন্টেন্ডেন্ট হিসেবে নয়াদিল্লি, বেরেলী ও হায়দ্রাবাদে দায়িত্ব পালন করেন।   তিনি ১৯৪৬ সালে কলকাতার প্রত্নতত্ত্ব বিভাগের পূর্বাঞ্চলীয় সার্কেলের সুপারিন্টেন্ডেন্ট দায়িত্ব হিসেবে পদোন্নতি লাভ করেন। এবং ১৯৪৮ সালে করাচিতে প্রত্নতত্ত্ব বিভাগের পরিচালকের হিসেবে দায়িত্ব গ্রহণ করেন। তিনি অবসর গ্রহণ করেন ১৯৫৪ সালে।   অবসরোত্তর জীবন  তিনি অবসরের পর রাজশাহীতে ফিরে এসেছে রাজশাহী সিটি নৈশ কলেজ প্রতিষ্ঠায় নেতৃত্ব দেন এবং পাঁচ বছর এর প্রতিষ্ঠাতা অধ্যক্ষ হিসেবে দায়িত্ব পালন করেন। তিনি ১৯৬০ সালে রাজশাহী বিশ্ববিদ্যালয় এর অবৈতনিক কোষাধ্যক্ষ হিসেবে যোগদান করেন এবং এগারো বছর এ দায়িত্ব পালন করেন। তিনি ১৯৭১ সালে স্বাস্থ্যগত কারণে এই দায়িত্ব ত্যাগ করেন।   গবেষণা ও রচনা  শামসুদ্দীন আহমেদ মুসলিম শাসনামলের লিপি ও মুদ্রা বিষয়ক গবেষণায় অগ্রণী ছিলেন। তিনি সাপ্লিমেন্টারি ক্যাটালগ অব কয়েন্স ইন ইন্ডিয়ান মিউজিয়াম, সুলতানস অব দিল্লি ও সুলতানস অব বেঙ্গল গ্রন্থ সংকলন করেন। তাঁর ১৯২৯ থেকে ১৯৪১ সাল পয়ন্ত ৫০টিরও বেশি প্রবন্ধ এপিগ্রাফিয়া ইন্দো-মোসলেমিকা সাময়িকীতে প্রকাশিত হয়।  ১৯৬০ সালে বরেন্দ্র গবেষণা জাদুঘর থেকে প্রকাশিত ইন্সক্রিপশন অব বেঙ্গল (ভল্যুম–৪) তাঁর গবেষণা গ্রন্থ বই বের হয়। তিনি বাংলার মুসলিম শাসকদের প্রাপ্ত প্রায় সব লিপির পাঠোদ্ধার ও সম্পাদনা করেন।   সম্মাননা   অল ইন্ডিয়া নিউমিসম্যাটিক সোসাইটি পদক  বরেন্দ্র রিসার্চ সোসাইটি পদক  ইসলামিক ফাউন্ডেশন পুরস্কার (১৯৮০)   মৃত্যু  তিনি ৭ জুন ১৯৮৭ সালে রাজশাহী মৃত্যুবরণ করেন।   আরও দেখুন   ভারতীয় জাদুঘর  বরেন্দ্র গবেষণা জাদুঘর   তথ্যসূত্র    বহিঃসংযোগ   বিষয়শ্রেণী:১৮৮৯-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:বাংলাদেশী প্রত্নতত্ত্ববিদ বিষয়শ্রেণী:বাংলাদেশী ইতিহাসবিদ বিষয়শ্রেণী:বাংলা ভাষার লেখক বিষয়শ্রেণী:লিপিতত্ত্ববিদ বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:রাজশাহী মাদ্রাসার প্রাক্তন শিক্ষার্থী
কাজাখস্তান জাতীয় ফুটবল দল () হচ্ছে আন্তর্জাতিক ফুটবলে কাজাখস্তানের প্রতিনিধিত্বকারী পুরুষদের জাতীয় দল, যার সকল কার্যক্রম কাজাখস্তানের ফুটবলের সর্বোচ্চ নিয়ন্ত্রক সংস্থা কাজাখ ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং ২০০২ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯২ সালের ১লা জুন তারিখে, কাজাখস্তান প্রথমবারের মতো আন্তর্জাতিক খেলায় অংশগ্রহণ করেছে; কাজাখস্তানের আলমাটিতে অনুষ্ঠিত উক্ত ম্যাচে কাজাখস্তান তুর্কমেনিস্তানকে ১–০ গোলের ব্যবধানে পরাজিত করেছে।  ৩০,০০০ ধারণক্ষমতাবিশিষ্ট আস্তানা এরিনায় বাজপাখি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কাজাখস্তানের বৃহত্তম শহর আলমাটিতে অবস্থিত। বর্তমানে এই দলের ম্যানেজারের দায়িত্ব পালন করছেন তালগাত বায়সুফিনভ এবং অধিনায়কের দায়িত্ব পালন করছেন কাইরাতের রক্ষণভাগের খেলোয়াড় গাফুরঝান সুয়ুম্বায়েভ।  কাজাখস্তান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও কাজাখস্তান এপর্যন্ত একবারও অংশগ্রহণ করতে সক্ষম হয়নি।  সামাত স্মাকভ, রুসলান বালতিয়েভ, নুর্বল ঝুমাস্কালিয়েভ, বাকতিয়ার জায়নুতদিনভ এবং গাফুরঝান সুয়ুম্বায়েভের মতো খেলোয়াড়গণ কাজাখস্তানের জার্সি গায়ে মাঠ কাঁপিয়েছেন।   র‌্যাঙ্কিং  ফিফা বিশ্ব র‌্যাঙ্কিংয়ে, ২০১৬ সালের সেপ্টেম্বর মাসে প্রকাশিত র‌্যাঙ্কিংয়ে কাজাখস্তান তাদের সর্বপ্রথম সর্বোচ্চ অবস্থান (৮৩তম) অর্জন করে এবং ১৯৯৬ সালের মে মাসে প্রকাশিত র‌্যাঙ্কিংয়ে তারা ১৬৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কাজাখস্তানের সর্বোচ্চ অবস্থান হচ্ছে ৭০তম (যা তারা ১৯৯৭ সালে অর্জন করেছিল) এবং সর্বনিম্ন অবস্থান হচ্ছে ১৩৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং   প্রতিযোগিতামূলক তথ্য   ফিফা বিশ্বকাপ   ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  সোভিয়েত ইউনিয়নের অংশ ছিল  সোভিয়েত ইউনিয়নের অংশ ছিল  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮   ১৯৮২   ১৯৮৬   ১৯৯০   ১৯৯৪  অংশগ্রহণ করেনি  অংশগ্রহণ করেনি  ১৯৯৮  উত্তীর্ণ হয়নি  ১২  ৫  ৩  ৪  ২২  ২১   ২০০২  ৬  ৪  ২  ০  ২০  ২  ২০০৬  ১২  ০  ১  ১১  ৬  ২৯  ২০১০  ১০  ২  ০  ৮  ১১  ২৯  ২০১৪  ১০  ১  ২  ৭  ৬  ২১  ২০১৮  ১০  ০  ৩  ৭  ৬  ২৬  ২০২২  অনির্ধারিত  অনির্ধারিত মোট   ০/২১    ৬০  ১২  ১১  ৩৭  ৭১  ১২৮   তথ্যসূত্র    বহিঃসংযোগ        ফিফা-এ কাজাখস্তান জাতীয় ফুটবল দল    উয়েফা-এ কাজাখস্তান জাতীয় ফুটবল দল     বিষয়শ্রেণী:ইউরোপের জাতীয় ফুটবল দল বিষয়শ্রেণী:এশিয়ার জাতীয় ফুটবল দল
আব্দুল লতিফ (১৯২৫-২০০৫) একজন খ্যাতনামা বাংলাদেশী গীতিকার, সুরকার ও কণ্ঠশিল্পী। তিনি ১৯৫২ সালে ভাষা আন্দোলনের প্রেক্ষাপটে রচিত আবদুল গাফফার চৌধুরীর কবিতা আমার ভাইয়ের রক্তে রাঙানো এর প্রথম সুরকার। পরবর্তীকালে তিনি নিজেও ভাষা আন্দোলনের উপর অসংখ্য গান রচনা করেছেন, তন্মধ্যে ওরা আমার মুখের কথা কাইড়া নিতে চায়, আমি দাম দিয়ে কিনেছি বাংলা ইত্যাদি সবিশেষ জনপ্রিয়   প্রারম্ভিক জীবন ও ক্যারিয়ার  উচ্চ বিদ্যালয় থেকে মেট্রিকুলেশন পরীক্ষায় উত্তীর্ণ হবার পর তিনি উচ্চ শিক্ষাতর্থে কলকাতায় যান। কংগ্রেস সাহিত্য সংঘে তিনি ১৬ বছর বয়স থেকে গান গাইতে শুরু করেন। ১৯৪৮ সালের জুলাই মাসে তিনি ঢাকায় আসেন এবং পরের মাসে রেডিও পাকিস্তানের নিয়মিত শিল্পী হিসেবে যোগ দেন। তিনি নিয়মিত বিভিন্ন মঞ্চ অনুষ্ঠানে গান গাইতেন এবং ভাষা আন্দোলনে অণুপ্রেরণা যোগাতেন। ১৯৫২ সালে আবদুল গাফফার চৌধুরীর লেখা আমার ভাইয়ের রক্তে রাঙানো গানটিতে তিনি সুরারোপ করেন। পরবর্তীকালে গানটিতে সুরারোপ করেছিলেন আলতাফ মাহমুদ। বর্তমানে আলতাফ মাহমুদ এর সুরটিই টিকে আছে। তিনি তার জীবনে অসংখ্য গানে সুরারোপ করেছেন এবং কণ্ঠ দিয়েছেন। তিনি বাংলাদেশ সরকারের তথ্য অধিদপ্তরে চাকরি করেছেন।Ahmed, Monowar. Bhasha Andoloner Shochitro Dolil, Agamee Prokashani, pp. 110    পুরস্কার ও সম্মননা  এদেশের সঙ্গীতে অসাধারণ অবদানের জন্য ২০০২ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   সংস্কৃতিতে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   আব্দুল লতিফের ওপর নিবন্ধ  বিষয়শ্রেণী:বাংলাদেশী গীতিকার বিষয়শ্রেণী:বাংলাদেশী সুরকার বিষয়শ্রেণী:শিল্পকলায় একুশে পদক বিজয়ী বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:সংস্কৃতিতে স্বাধীনতা পুরস্কার বিজয়ী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:স্বাধীনতা পুরস্কার বিজয়ী বিষয়শ্রেণী:২০০৫-এ মৃত্যু বিষয়শ্রেণী:১৯২৭-এ জন্ম বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ বিষয়শ্রেণী:মেরিল-প্রথম আলো আজীবন সম্মাননা পুরস্কার বিজয়ী
দত্তপাড়া ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৫২টি গ্রাম নিয়ে গঠিত। দত্তপাড়া ইউনিয়নের উপর দিয়ে আড়িয়াল খাঁ নদী প্রবাহিত হয়েছে।  ভৌগোলিক উপাত্ত দত্তপাড়া ইউনিয়নের মোট আয়তন ৬,০৯২ একর বা ২৪.৬৬ বর্গ কিলোমিটার। গ্রামের সংখ্যা ৫২টি। ঘরবাড়ির সংখ্যা ৫,২৪২টি।১৫ কিলোমিটার পাকারাস্তা ও ২০ কিলোমিটার কাঁচারাস্তা রয়েছে। হাট-বাজার রয়েছে ৪টি। জনসংখ্যার উপাত্ত বাংলাদেশের ২০১১ সালের আদমশুমারি অনুযায়ী দত্তপাড়া ইউনিয়নের ৫,২৪২টি পরিবারে মোট জনসংখ্যা ২৪,৩৪৩ জন এবং প্রতি বর্গ কিলোমিটারে ৯৮৭ জন লোক বাস করে। এদের মধ্যে ১১,৯৭০ জন পুরুষ ও ১২,৩৭৩ জন মহিলা এবং লিঙ্গ অনুপাত ৯৭। মুসলিম ধর্মালম্বী ২৩,০৮৬ জন, হিন্দু ধর্মালম্বী ১,২৫৪ জন, খ্রিস্টান ধর্মালম্বী ১ জন, বৌদ্ধ ধর্মালম্বী ১ জন ও অন্যান্য ১ জন।  শিক্ষা ২০১১ সালের হিসেব অনুযায়ী দত্তপাড়া ইউনিয়নের সাক্ষরতার হার ৪৩.৫% (পুরুষ ৪৩.৯%, মহিলা ৪৩.২%)। এ ইউনিয়নে ১টি কলেজ, ২টি মাধ্যমিক বিদ্যালয়, ৪টি মাদ্রাসা, ১৭টি সরকারি প্রাথমিক বিদ্যালয় এবং ৬টি বেসরকারি প্রাথমিক বিদ্যালয় রয়েছে।   জনপ্রতিনিধি  ইউনিয়ন পরিষদ জনবল–   নির্বাচিত পরিষদ সদস্য– ১৩জন।  ইউনিয়ন পরিষদ সচিব– ১জন।  ইউনিয়ন গ্রাম পুলিশ– ১০জন।  তথ্যসূত্র  বিষয়শ্রেণী:শিবচর উপজেলার ইউনিয়ন
মোহাম্মদ আবু সাঈদ খান বাংলাদেশ জাতীয়তাবাদী দলের রাজনীতিবিদ যিনি তৎকালীন কুষ্টিয়া-৮ আসনের সংসদ সদস্য ছিলেন।   রাজনৈতিক জীবন  মোহাম্মদ আবু সাঈদ খান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন কুষ্টিয়া-৮ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:চুয়াডাঙ্গা জেলার ব্যক্তি
ইতিহাস    ঘটনাবলী   ১৮৫৫ইং - লর্ড ডালহৌসি হাওড়া-বর্ধমান রেলপথের আনুষ্ঠানিক উদ্বোধন করেন।  ১৯২৭ইং - হেমেন্দ্রপ্রসাদ ঘোষ ও পাঁচকড়ি বন্দ্যোপাধ্যায়ের সম্পাদনায় বসুমতী পত্রিকা প্রথম প্রকাশিত হয়।  ১৯৯৭ইং - বিধ্বংসী অগ্নিকাণ্ডে কলকাতা পুস্তকমেলা ভষ্মীভূত হয়।   জন্ম   ১৮৭৩ইং - প্রভাতকুমার মুখোপাধ্যায়, বাঙালি কথাসাহিত্যিক।  ১৮৮৩ইং - নন্দলাল বসু, ভারতীয় বাঙালি চিত্রশিল্পী।  ১৮৮৩ইং - ঊর্মিলা দেবী, ভারতীয় স্বাধীনতা সংগ্রামে অংশগ্রহণকারী নেত্রী ও লেখিকা।   মৃত্যু   ১৯২৪ইং - উড্রো উইল্‌সন, মার্কিন যুক্তরাষ্ট্রের ২৮তম রাষ্ট্রপতি।  ১৯৩৫ইং - ভবানীপ্রসাদ ভট্টাচার্য, ভারতীয় স্বাধীনতা সংগ্রামে অংশগ্রহণকারী বিপ্লবী (ফাঁসি হয়েছিল)।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:মাঘ
সফিকুল হক চৌধুরী (১৯৪৯-২০২১) বাংলাদেশের তত্ত্বাবধায়ক সরকারের সাবেক উপদেষ্টা যিনি বেসরকারি সংস্থা আশার প্রতিষ্ঠাতা ও প্রেসিডেন্ট ছিলেন।   প্রাথমিক জীবন  সফিকুল হক চৌধুরী ১৯৪৯ সালে হবিগঞ্জের চুনারুঘাটের নরপতি গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ১৯৬৮ সালে সমাজ বিজ্ঞানে বিএ ও ১৯৬৯ সালে সমাজ বিজ্ঞানে এমএ ডিগ্রি অর্জনকরে বিসিএস ১৯৭৩ ব্যাচের প্রবেশনারী কর্মকর্তা হিসেবে প্রশিক্ষণ প্রাপ্ত হয়ে পরে চাকুরীতে যোগদান করেননি।   কর্মজীবন  সফিকুল হক চৌধুরী ১৯৭৮ সালে আশা প্রতিষ্ঠা করে প্রেসিডেন্ট হিসেবে দায়িত্ব পালন করেন। তিনি ২০০৬ সালে বাংলাদেশের তত্ত্বাবধায়ক সরকারের কৃষি মন্ত্রণালয়, যুব ও ক্রীড়া মন্ত্রণালয় এবং সংস্কৃতি বিষয়ক মন্ত্রণালয়ের উপদেষ্টা হিসেবে দায়িত্ব পালন করেন।   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:২০২১-এ মৃত্যু বিষয়শ্রেণী:হবিগঞ্জ জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
কিট ক্যাট (বিভিন্ন দেশে কিটক্যাট হিসাবে শৈলীকৃত) হল একটি চকোলেট-আচ্ছাদিত ওয়েফার বার মিষ্টান্ন যা ইয়র্ক, যুক্তরাজ্যের রাউনট্রি'স দ্বারা প্রতিষ্ঠিত এবং এটি এখন বিশ্বব্যাপী নেসলে তৈরি করছে (যা ১৯৮৮ সালে রাউনট্রি'স অধিগ্রহণ করেছে),  কেবল মার্কিন যুক্তরাষ্ট্র ছাড়া, যেখানে এটি হার্শে কোম্পানির একটি বিভাগ এইচ.বি. রিজ ক্যান্ডি কোম্পানির লাইসেন্সের অধীনে তৈরি করা হয় (১৯৭০ সালে হার্শির সাথে রাউনট্রির প্রথম একটি চুক্তি হয়)।   প্রমাণ বারগুলি ওয়েফারের তিনটি স্তর দিয়ে গঠিত দুটি বা চারটি টুকরো নিয়ে গঠিত, যা চকলেটের বাইরের স্তর দ্বারা আলাদা এবং আচ্ছাদিত। প্রতিটি আঙুল বার থেকে আলাদাভাবে স্ন্যাপ করা যেতে পারে। দুধ, গম এবং গাঢ় চকোলেট সহ কিট ক্যাটের অনেকগুলি স্বাদ রয়েছে।   ইতিহাস    আরও দেখুন    জাপানে কিট ক্যাট   তথ্যসূত্র    বহিঃসংযোগ       বিষয়শ্রেণী:মিষ্টান্ন মার্কার নাম বিষয়শ্রেণী:চকলেট বার বিষয়শ্রেণী:নেসলে মার্কা বিষয়শ্রেণী:ব্রিটিশ কনফেকশনারি বিষয়শ্রেণী:১৯৩৫-এ প্রবর্তিত পণ্য বিষয়শ্রেণী:বিস্কুট মার্কা বিষয়শ্রেণী:অপর্যালোচিত অনুবাদসহ পাতা
ডিকিনসন ডাব্লিউ রিচার্ডস একজন মার্কিন চিকিৎসক এবং শারীরতত্ত্ববিদ। তিনি ১৯৫৬ সালে চিকিৎসাবিজ্ঞানে নোবেল পুরস্কার লাভ করেন।   জীবনী  রিচার্ডস নিউ জার্সিতে জন্মগ্রহণ করেন। তিনি কলাম্বিয়া বিশ্ববিদ্যালয় থেকে ১৯২২ সালে এমএ এবং ১৯২৩ সালে এমডি ডিগ্রি লাভ করেন।   তথ্যসূত্র    বহিঃসংযোগ   বিষয়শ্রেণী:১৮৯৫-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রের সেনা কর্মকর্তা বিষয়শ্রেণী:মার্কিন শারীরতত্ত্ববিদ বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য